กระดูกไฮออยด์

**กระดูกไฮออยด์** () เป็นกระดูกที่อยู่ในคอ และเป็นกระดูกเพียงชิ้นเดียวในร่างกายมนุษย์ที่ไม่เกิดข้อต่อกับกระดูกชิ้นอื่น ๆ เลย กระดูกนี้ค้ำจุนโดยกล้ามเนื้อของคอและทำหน้าที่ช่วยค้ำจุนโคนลิ้น

กระดูกไฮออยด์มีรูปร่างคล้ายเกือกม้า และแขวนจากยอดของสไตลอยด์ โพรเซสของกระดูกขมับโดยเอ็นสไตโลไฮออยด์ (stylohyoid ligaments)

## ส่วนต่าง ๆ ของกระดูก
กระดูกไฮออยด์ประกอบด้วยส่วนต่าง ๆ 5 ส่วน ได้แก่
* ตัวกระดูกไฮออยด์ (body of hyoid bone)
* กิ่งใหญ่ (greater cornu) 2 ข้าง
* กิ่งเล็ก (lesser cornu) 2 ข้าง

## การสร้างกระดูก
การสร้างกระดูกไฮออยด์เกิดจากศูนย์เริ่มสร้างกระดูก 6 ศูนย์ ได้แก่ ที่ตัวกระดูก 2 ศูนย์ และที่กิ่งของกระดูกกิ่งละ 2 ศูนย์ การสร้างเนื้อกระดูกเริ่มที่กิ่งใหญ่ราว ๆ ปลายระยะทารกในครรภ์ (fetus) และที่ตัวกระดูกหลังจากนั้นเล็กน้อย และที่กิ่งเล็กระหว่างขวบปีแรกถึงปีที่สองหลังจากคลอด

## จุดเกาะของกล้ามเนื้อ
กล้ามเนื้อตามรายชื่อด้านล่างเป็นกล้ามเนื้อที่เกาะกับกระดูกไฮออยด์
* ส่วนบน
** กล้ามเนื้อมิดเดิล เมนินเจียล คอนสตริกเตอร์ (Middle pharyngeal constrictor muscle)
** กล้ามเนื้อไฮโอกลอสซัส (Hyoglossus muscle)
** กล้ามเนื้อไดแกสตริก (Digastric muscle)
** กล้ามเนื้อสไตโลไฮออยด์ (Stylohyoid muscle)
** กล้ามเนื้อเจนิโอไฮออยด์ (Geniohyoid muscle)
** กล้ามเนื้อไมโลไฮออยด์ (Mylohyoid muscle)
** กล้ามเนื้อเจนิโอกลอสซัส (Genioglossus)
* ส่วนล่าง
** กล้ามเนื้อไทโรไฮออยด์ (Thyrohyoid muscle)
** กล้ามเนื้อโอโมไฮออยด์ (Omohyoid muscle)
** กล้ามเนื้อสเตอร์โนไฮออยด์ (Sternohyoid muscle)

## หน้าที่
แม้ว่าสัตว์เลี้ยงลูกด้วยน้ำนมหลายชนิดจะมีกระดูกไฮออยด์ แต่ในสิ่งมีชีวิตชนิด *Homo sapiens* มีลักษณะเฉพาะคือสามารถช่วยในการเปล่งเสียงได้หลายชนิดมากกว่าสัตว์ชนิดอื่น ๆ  กระดูกไฮออยด์ในมนุษย์สามารถช่วยในการเคลื่อนที่ของลิ้น คอหอย และกล่องเสียงโดยการรัดโครงสร้างเหล่านี้ด้านข้างเข้าหากันเพื่อช่วยในการสร้างเสียงที่แตกต่างกันได้หลากหลาย มีการค้นพบว่ากระดูกไฮออยด์ของมนุษย์ปัจจุบันและมนุษย์นีแอนเดอร์ธาลมีลักษณะเหมือนกัน จึงสันนิษฐานได้ว่ามนุษย์นีแอนเดอร์ธาลอาจมีความสามารถในการสร้างภาษาพูดได้บ้าง

## การหักของกระดูก
เนื่องจากตำแหน่งของกระดูกไฮออยด์นั้นอยู่ในตำแหน่งที่มีแนวโน้มการแตกหักได้ยาก จึงมักไม่ค่อยพบการหักของกระดูกนี้ แต่ในการวินิจฉัยการเสียชีวิต การหักของกระดูกไฮออยด์เป็นเหตุสงสัยในการหายใจไม่ออกเหตุบีบรัดคอ (strangulation)

## นิรุกติศาสตร์
ชื่อของกระดูกไฮออยด์ (hyoid) มาจากรากศัพท์ภาษากรีก *hyoeides* แปลว่า รูปร่างเหมือนอักษรอิปไซลอน (upsilon; υ)

## ภาพอื่น ๆ

 Image:Illu larynx.jpg|กล่องเสียง
 Image:Gray43.png|ศีรษะและคอของเอ็มบริโอมนุษย์อายุ 18 สัปดาห์ แสดงกระดูกอ่อน Meckel’s cartilage และกระดูกไฮออยด์
 Image:Gray380.png|กล้ามเนื้อของคอหอยและแก้ม
 Image:Gray385.png|กล้ามเนื้อของคอ มุมมองทางด้านข้าง
 Image:Gray513.png|หลอดเลือดแดงอินเทอร์นัลคาโรติด และหลอดเลือดแดงเวอร์มีบรัลข้างขวา
 Image:Larynx external en.svg|เอ็นต่าง ๆ ของกล่องเสียง มุมมองทางด้านหน้าเยื้องด้านข้าง
 Image:Gray953.png|ภาพตัดแนวแยกซ้ายขวาของกล่องเสียงและส่วนบนของท่อลม
 Image:Gray954.png|ภาพตัดแนวแยกหน้าหลังของกล่องเสียงและส่วนบนของท่อลม
 Image:Gray955.png|ทางเปิดของกล่องเสียง มองจากด้านหลัง
 Image:Gray994.png|ภาพตัดกลางลำตัวของจมูก ปาก คอหอย (pharynx) และกล่องเสียง (larynx)
 Image:Gray1019.png|กล้ามเนื้อภายนอกของลิ้น มุมมองด้านซ้าย
 Image:Gray1174.png|ต่อมไทรอยด์ มองจากทางด้านหน้า
 Image:Structure of Adam's apple.png|มุมมองทางด้านหน้าของลำคอ


## ดูเพิ่ม
* ลูกกระเดือก

## อ้างอิง

## แหล่งข้อมูลอื่น
*  - "Anterior Triangle of the Neck: The Muscular Triangle"
* 
*  ()

หมวดหมู่:กระดูกรูปร่างไม่แน่นอน
หมวดหมู่:ศีรษะและคอ
หมวดหมู่:ระบบโครงกระดูก